b'\n_START_ARTICLE_\nTilbury\n_START_SECTION_\nHistorie\n_START_PARAGRAPH_\nP\xc3\xa5 grunn av byens strategiske betydning ble det anlagt flere fort der, som utgjorde en viktig del av forsvaret av London. Det eldste ble anlagt i 1539 av Henrik VIII. Senere plasserte dronning Elizabeth I sin hovedstyrke der, hvilket var en strategisk blunder; Den spanske armadas beste landgangsted var i Kent, og de engelske styrkene ville ikke ha klart \xc3\xa5 krysse elven i tide til \xc3\xa5 forhindre dem i \xc3\xa5 ta London dersom armadaen hadde n\xc3\xa5dd fram._NEWLINE_3,8 kilometer \xc3\xb8st for Tilbury ligger 1800-tallsbefestningen Coalhouse Fort, som var av strategisk betydning under f\xc3\xb8rste verdenskrig og andre verdenskrig.'